system
Răspunde în limba română, în stilul Wikipedia, cat mai corect gramatical.
user
Dă-mi câteva informații de bază despre Comuna Fârțănești, Galați.
assistant
Fârțănești este o comună în județul Galați, Moldova, România, formată din satele Fârțănești (reședința) și Viile.

Așezare 
Comuna Fârțănești este amplasată în partea de est a județului, pe malurile râului Chineja, în nordul Câmpiei Covurlui. Este străbătută de șoseaua județeană DJ242, care o leagă spre sud-est de  (unde se termină în DN26) și spre nord-vest de Târgu Bujor și  (unde se termină în DN24D). La Fârțănești, din acest drum se ramifică șoseaua județeană DJ255, care duce spre est la  (unde se termină în același DN26); iar la Viile se ramifică șoseaua județeană DJ253, care duce spre vest la  și .
Prin comună trece și calea ferată Galați-Bârlad, pe care este deservită de stațiile Fârțănești și Băleni.

Se învecinează la Nord cu comuna Băneasa și orașul Târgu Bujor, la est cu comunele Vlădești și Măstăcani, la sud cu comunele Scânteiești și Cuca, iar la vest cu comuna Băleni.

Istorie 
La sfârșitul secolului al XIX-lea, comuna făcea parte din plasa Prutul a județului Covurlui și era formată doar din satul de reședință, cu 1726 de locuitori ce trăiau în 397 de case. În comună funcționau o biserică și o școală mixtă cu 42 de elevi. Anuarul Socec din 1925 consemnează comuna cu 2010 locuitori, în plasa Bujoru a aceluiași județ.

În 1950, comuna a fost transferată raionului Bujor din regiunea Galați. În 1968, a trecut la județul Galați și i-a fost alipit satul Viile (fost la comuna Târgu Bujor).

Monumente istorice 
Un singur obiectiv din comuna Fârțănești este inclus în lista monumentelor istorice din județul Galați ca monument de interes local: monumentul istoric de arhitectură reprezentat de școala tip „Spiru Haret” din satul Fârțănești, datând din 1893-1894.

Demografie 

Conform recensământului efectuat în 2021, populația comunei Fârțănești se ridică la 4.911 locuitori, în scădere față de recensământul anterior din 2011, când fuseseră înregistrați 5.184 de locuitori. Majoritatea locuitorilor sunt români (97,13%), iar pentru 2,83% nu se cunoaște apartenența etnică. Din punct de vedere confesional, majoritatea locuitorilor sunt ortodocși (96,99%), iar pentru 2,89% nu se cunoaște apartenența confesională.

Politică și administrație 
Comuna Fârțănești este administrată de un primar și un consiliu local compus din 15 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Note

Legături externe 
 Monografia Comunei Fârțănești 

Fârțănești